alexandrainst/scandi-wiki huggingface dataset:
Svarvestolen

Svarvestolen er ei ubetjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Svarvestolen ligger i Modum kommune i Viken, midt i Finnemarka.

Svarvestolen ligger 433 moh.

Eksterne lenker 
 Svarvestolen på ut.no

Turisthytter i Viken
Byggverk i Modum
Samferdsel i Modum
Eiksetra

Eiksetra er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Eiksetra ligger i Lier kommune i Viken, ved sørsiden av Garsjø. Eiksetra er et populært utgangspunkt for turer i Drammensmarka.

Eiksetra ligger ca. 380 moh.

Eksterne lenker 
 Eiksetra på ut.no

Turisthytter i Viken
Samferdsel i Lier
Byggverk i Lier
Leif Frode Onarheim

Leif Frode Onarheim (født 23. august 1934 i Oslo, død 9. september 2021) var en norsk næringslivsleder og politiker (H).

Utdannelse, stillinger og styreverv 
Han vokste opp på Raufoss, Hamar og Oslo. Han tok artium i 1953, studentfagkurs ved Oslo handelsgymnasium i 1954, befalsskolen for Hærens våpentekniske korps (HVK) i 1954/1955 og eksamen som siviløkonom ved NHH i 1960. Deretter arbeidet han som salgssekretær ved Norsk Impregneringskompani AS, og så som konsulent i konsulentfirmaet Asbjørn Habberstad AS. Han var også kontorsjef ved det norsk-indiske utviklingsprosjektet i Kerala.

Onarheim var administrerende direktør i Nora-Sunrose Konservesfabrikker 1970–1980 og konsernsjef i Nora Industrier 1980–1991. Han spilte en avgjørende rolle i arbeidet for å bevare det norske eierskapet i konsernet, hvilket skjedde gjennom en fusjon med Orkla i 1991. Deretter var Onarheim styreformann i Orkla 1991–1992 og rektor ved BI 1993–1997. Som rektor ved BI arbeidet han særlig med konsolidering av BIs økonomiske situasjon.

Onarheim var styreformann i H. Aschehoug & Co. 1991–2001, Narvesen AS 1993–2001, Netcom AS 1995–2001, Løvenskiold–Vækerø 2000–2007 og Fjord Seafood 2005–2006, og konstituert konsernsjef i Marine Harvest 2007–2008. Blant andre foretak som han har hatt styreverv i, er Norges Varemesse, Helly Hansen, Idun Industri, Bjølsen Valsemølle, Nidar Bergene, Fjeldhammer Brug, Forenede Forsikring, Wilh. Wilhelmsen, Standard Telefon og Kabelfabrik og Volvo Norge.

Onarheim var særlig opptatt av å bevisstgjøre næringslivet på etiske problemstillinger. Han var president i Norges Industriforbund 1981–1983 og president i Næringslivets Hovedorganisasjon (NHO) 1996–2000.

Politisk arbeid 
Onarheim var innvalgt på Stortinget fra Akershus 2001–2005, og engasjerte seg i all hovedsak i spørsmål knyttet til næringslivets vilkår og behovet for sikker tilgang på energi. Onarheim var saksordfører i Stortinget for utbyggingen av Snøhvitfeltet.

Han ble valgt inn i Asker kommunestyre i 2007 og var varaordfører 2015-2019.

Utmerkelser 
Onarheim ble utnevnt til ridder av 1. klasse av St. Olavs Orden i 1986, og ble samme år kåret til «Årets leder» av tidsskriftet Farmand. I 2008 ble han tildelt Dagligvareprisen for utviklingen av Pizza Grandiosa, som ble lansert av Nora Industrier i 1980. I 2013 ble han tildelt prisen Årets Askerladd.

Referanser

Eksterne lenker 
 
 

Stortingsrepresentanter fra Høyre
Stortingsrepresentanter for Akershus
Stortingsrepresentanter 2001–2005
Lokalpolitikere i tidligere Asker kommune
Høyre-politikere i Akershus
Norske konsernsjefer
Ledere for Næringslivets Hovedorganisasjon
Rektorer ved Handelshøyskolen BI
Norske siviløkonomer fra NHH
Riddere av 1. klasse av St. Olavs Orden
Personer fra Hamar kommune
Norges Industriforbund
DNT Oslo og Omegn

DNT Oslo og Omegn er en av de 57 medlemsforeningene i Den Norske Turistforening. Med sine 86 000 medlemmer er den den største av foreningene. DNT medlemmer med adresse i Oslo og Akershus hører til foreningen. Foreningen driver virksomhet i de fleste fjellområdene i Sør-Norge, i Oslomarka og i nærområdene i Oslo og Akershus. Dette gjøres gjennom merking og vedlikehold av rutenettet, hyttedrift, organisering av turer og arbeid for vern av friluftsområder. Mye av arbeidet foregår på dugnad.

I Oslomarka har foreningen 26 hytter for utleie og på Sørengkaia finnes Friluftshuset som byr på kajakk-utleie og buldring.

11 kommuner i Akershus har lokale DNT turlag som er tilknyttet DNT Oslo og Omegn. De lokale turlagene drives på dugnad og arbeider for tilrettelegging for friluftsliv i sine områder.

Eksterne lenker 
 DNT Oslo og Omegn
 Turer og aktiviteter
 Markahytter
 Fjellhytter
 Stiene i Marka
 Rutene i fjellet
 Lokale Turlag tilnyttet DNT Oslo og Omegn

Den Norske Turistforening
Kultur i Oslo
Rivne

Rivne (ukrainsk: Рівне, polsk Równe, russisk: Ровно – Rovno) er en by i Ukraina, hovedstad i Rivne oblast, med  innbyggere (2004). På norske kart har byen i årtier vært gjengitt med det russiske navnet, noe som skyldes russifiseringen av bynavn under Russlands og Sovjetunionens herredømme.

Referanser

Eksterne lenker 
 

Byer i Rivne oblast 
Byer i det historiske Øst-Polen
Shtetlekh
Drohiczyn

Drohiczyn er en by ved elven Bug i det østlige Polen, ikke langt fra grensen til Hviterussland. Den er et katolsk bispesete.

Nettside 
 Drohiczyn - historie, monumenter, fotografier

Byer i Podlasie voivodskap
Ełk

Ełk (historisk polsk Łęg, Łęk, tysk: Lyck) er en by i det nordøstlige Polen med  innbyggere (2004). Den ligger i det ermlandskmasuriske voivodskap i regionen Masuria.

I middelalderen var Ełk (da kjent som Lyck, i 1398 belagt under navnet Zur Lycke) en tyskordensby. Korsridderne bygde en liten borg der som fremdeles består. Den tyske dikteren Siegfried Lenz ble født i Lyck.

Vennskapsbyer 

  Galatone
  Lida
  Lørenskog
  Nettetal
  Alytus
  Orbassano
  Oziorsk

Eksterne lenker 
 

Byer i det ermlandskmasuriske voivodskap
Byer i det historiske Øst-Tyskland
Hel (Polen)

Hel (kasjubisk Hél, tysk Hela) er en liten polsk by helt ytterst på Hel-halvøya som inngrenser Gdanskbukten i Østersjøen.

Eksterne lenker 
 

Byer i det pommerske voivodskap
Byer i det historiske Øst-Tyskland
Iława

Iława (tysk Deutsch Eylau) er en by i Polen i det tidligere Østpreussen. Byen ligger ved Polens lengste innsjø, Jeziorak.

Eksterne lenker 
 

Byer i det ermlandskmasuriske voivodskap
Byer i det historiske Øst-Tyskland
Miastko

Miastko (tysk: Rummelsburg) er en by med 11 900 innbyggere i det nordlige Polen. Den ligger ved elven Studnica.

Eksterne lenker 
 

Byer i det pommerske voivodskap
Byer i det historiske Øst-Tyskland
The Economist

The Economist er et ukentlig nyhetsmagasin som utgis av The Economist Newspaper Limited. Journalistikken dekker politikk, økonomi, vitenskap, teknologi, og kultur, med klar hovedvekt på politikk, økonomi og finans. Journalistikken til The Economist dekker hele verden, men Storbritannia, USA, og Kina vies særlig plass.  

Bladet omtaler seg selv som en avis (newspaper), da journalistikken nesten utelukkende omhandler nyhetsdekning. Ukentlig utgivelse, A4-formatet og papirkvaliteten gjør det derimot lett å betrakte Economist som et tidsskrift. Dette også fordi journalistikken er svært databasert, og vektlegger dypere analyser fremfor kontinuerlig nyhetsekning. The Economist driver et eget forsknings- og analysebyrå med store samfunnsvitenskapelige databaser under The Economist Intelligence Unit, som gir datamaterialet for magasinets artikler.

The Economist ble grunnlagt av den skotske økonomen og politikeren James Wilson i september 1843. Magasinet har i dag en sirkulasjon på ca. 1.5 millioner ukentlige kopier. Nåværende redaktor er den britiske økomen og journalisten Zanny Minton Beddoes. Magasinet trykkes hver torsdag, og publiseres i Norge på lørdager. 

The Economist har kontorer i Bangkok, Peking, Berlin, Brussel, Kairo, Delhi, Edinburgh, Frankfurt am Main, Hongkong, Johannesburg, London, Los Angeles, Mexico by, Moskva, New York City, Paris, Riga, San Francisco, São Paulo, Tokyo og Washington, DC.

Redaksjonelt standpunkt 
The Economist har et uttalt liberalt, sentrumsnært politisk grunnsyn. The Economist har vært tidlig ute med å støtte blant annet homofilt ekteskap, legalisering av prostitusjon, aktiv dødshjelp, legalisering av marihuana, og strengere våpenlover i USA. Magasinet er uttalt tilhenger av markedsliberalisme, frihandel og internasjonalt samarbeid. Magasinet har strenge krav for faktasjekking, journalistisk nøytralitet, og korrektur. Ingen av artiklene i magasinet underskrives av individuelle journalister; snarere utgis alle artikler av The Economist som sådan, slik at magasinet «skal tale med en kollektiv stemme», snarere enn fostre individuelle stjernejournalister. Journalister i magasinet samarbeider ofte om artikler og rapporter, noe som ifølge redaksjonen sikrer artiklenes nøytralitet og objektivitet.

The Economist går sjelden ut med klare politiske standpunkt som favoriserer gitte politiske partier og kandidater («We do not poke our nose in other people's politics»), men uttalte støtte for John Kerry som presidentkandidat i 2004, og Joe Biden i 2020. Magasinet uttalte også støtte for Irak-invasjonen i 2003, noe det i etterkant har beklaget. Det omtalte senere Irak-invasjonen som «en katastrofe».

Politisk hevder The Economist å tilhøre «det radikale sentrum», med selverklært mål om å fremme objektiv, faktasjekket journalistikk uten politisk tendens.

Magasinet er blitt omtalt som et «elitemedium», da artiklene er skrevet på utpreget britisk engelsk med mye bruk av avanserte termer og ordspill, tekstene inkluderer store mengder data og statistikk, og abonnementsprisene er høye.

Referanser

Eksterne lenker
 

Engelske tidsskrifter
Liberalistiske tidsskrifter
Publikasjoner etablert i 1843
1843 i England
Bjørn Sundquist

Bjørn Richard Sundquist (født 16. juni 1948 i Hammerfest) er en norsk skuespiller. Han er av samisk opphav på sin mors side. Sundquist utdannet seg som skuespiller i Oslo, ble fast ansatt ved Det norske teatret i 1972 og senere ansatt ved Nationaltheatret. 

Han ble tildelt Teaterkritikerprisen i 1987 og mottok Æres-Amanda i 2000, Gullruten 2000 i klassen beste TV-skuespiller for Sejer - se deg ikke tilbake, Finnmark fylkes kulturpris i 2003 og Gammleng-prisen i klassen skuespiller i 2005. Samme år ble Sundquist kåret til det siste århundrets beste mannlige filmskuespiller. I 2017 ble han tildelt Heddas ærespris

I 2009 spilte han i de to siste episodene i Tv-serien Berlinerpoplene, samt Karl III. 

Bjørn Sundquist spilte gitar i bandet The Guys i Hammerfest på 60-tallet. I forbindelse med lanseringen av filmen Jernanger januar 2009, opptrådte han flere ganger som gitarist sammen med regissør Pål Jackman og andre musikere tilknyttet filmen og Jackman, blant annet under den offisielle åpningen av Tromsø internasjonale filmfestival i 2009 og på talkshowet Grosvold på NRK1 16. januar 2009. 

Sundquist er bosatt på Nesodden.

Filmer

Øvrige produksjoner 
Bjørn Sundquist har også medvirket i en rekke kortfilmer, TV-filmer og TV-serier.

Diskografi
2 krimperler (2006), med Unni Lindell
Egil Hovland: Job (2016), med Bjørn Andor Drage
Deltar på
 Henrik Ibsen: Gjengangere (2001)
 Ugress: Resound (2002)
 Robert Louis Stevenson: Skatten på Sjørøverøya (2004)
 Alan Cutler: Snäckan i berget – en berättelse om geologins grundare och upptäckten av jordens historia (2005)
 Henrik Ibsen: På vingene (2005)
 Maj Samzelius: Stjernene forteller (2005)
 Henrik Ibsen: Catilina (2005)
 Anonym: Kongepudler – en røverroman om den norske eliten (2006)
 Truman Capote: Med kaldt blod (2006)
 Roy Jacobsen: Seierherrene (2007)
 Mark Haddon: Noe til besvær (2007)
 A.B.C. Whipple: Världshaven (2008)
 John W. Harrington: Kontinenternas dans – Geologiska äventyr i tid och rum (2008)
 Russell Sackett: Havskuster (2008)
 Russell Miller: Kontinenter i rörelse (2008)
 Bruce Brown & Lane Morgan: Mirakelplaneten (2008)
 Per Bronken: Svermere (2009)
 Lars Saabye Christensen: Chet spiller ikke her (2011)
 Nordnorsk forfatterlag: Noe som er inni noe (2012)
 Norsk Råkk: Panoramaskrik (2014)
 Geggen Mauno: 9650 (2014)
 Rebbely Hills Records: Lyden av Hammerfest (2014)
 Joddski: Bjørn Sundquist (2015)
 Joddski: Bygdedyret (2015)
 Filmmusikk: Knutsen & Ludvigsen og den fæle Rasputin – Sangene, musikken og masse moro fra filmen (2015)
 Terje Nilsen: Nye låta (2016)
 Joddski: Fartstid (2016)
seiern er vår: norsk humor serie nrk (1994)

Referanser

Eksterne lenker 
 
 Bjørn Sundquist på Filmlisten.no
 Portrettintervju i Magasinet

Norske skuespillere
Vinnere av Gullruten for beste skuespiller
Amanda for beste mannlige hovedrolle
Amandaprisen 2009
Amandakomiteens Ærespris
Amandaprisen 2000
Amandaprisen 1987
Amandaprisen 1996
Amandaprisen 2015
Vinnere av Heddaprisen
Skuespillere i Asylet
Personer fra Hammerfest kommune
Jonas Ramus (historiker)

Jonas Ramus (født 27. september 1649 på Aukra prestegard, død 16. mai 1718) var prest og historiker.

Han var sønn av sogneprest Daniel Ramus i Aukra. I 1665 var Jonas student, og i 1680-årene personellkapellan til Sørum kirke på Romerike under sogneprest Colbjørn Torstenssøn. Han giftet seg med prestens datter, Anna Colbjørnsdatter, i 1682. Fra 1690 ble Ramus sogneprest i Norderhov kirke på Ringerike, der han ble til sin død i mai 1718. Ramus ble magister i 1698.

Foruten flere populære andaktsbøker, deriblant Naadens aandelige Markets-Tiid (1680), skrev han en rekke andre verker: Noris Regum (1698), Guds Rige blandt Verdens Riger (1702), Norriges Kongers Historie (utg. 1719) og Norriges Beskrivelse (1715, utg. 1735). I sistnevnte finnes den første skriftlige versjon av sagnet om Jostedalsrypa. I Ulysses Et Otinus Unus & idem (1716) hevdet han at Odin og Odyssevs var identiske, og at Odysseen til dels fant sted i Norge. Hans påstand om at malstrømmen i Lofoten egentlig var Odysseens Kharybdis, ble i en årrekke sitert av utenlandske skribenter. Ramus omtaler i forordet til boken hvalen man fant skjelettet av i Tistedal, og opplyser at funnet ble gjort i 1682. Fra funnstedet fant en knokkel veien til prost Johan Colds låve, der arbeidsfolk benyttet den som benk. Den 20. november 1739 ble den mottatt i kunstkammeret i København.

Norriges Kongers Historie ble utgitt i København av Peter Nørwig, som to år senere slo seg ned i Bergen som byens første privilegerte boktrykker. Ludvig Holberg, som nettopp hadde fått utgitt Peder Paars, var trolig den som beveget Nørwig til å utgi denne krøniken, som er spekket med underlige hendelser og spekulasjoner som sammensveiser bibelsk, gresk-romersk og norrøn mytologi, med historikere fra antikken til hans egen tid for å konstruere genealogier fra Odin/Odyssevs og den mytiske kong Nor til Harald Hårfagre.

Ramus og kona Anna skal ha fått mange barn, men de fleste døde tidlig. Sønnen Daniel Ramus etterfulgte faren som sogneprest til Norderhov fra 1717, da faren var blitt syk.

Referanser

Norske lutherske prester
Norske sakprosaforfattere
Nordmenn fra dansketiden
Fødsler i 1649
Dødsfall i 1718
Nordmenn på 1600-tallet
Nordmenn på 1700-tallet
Personer fra Aukra kommune
Alumni fra Københavns Universitet
Torget (Brønnøy)

Torget er ei øy sørvest i Brønnøy kommune i Nordland. Øya er en del av en kommune som driver mye med fiske. Torget ligger omtrent 16 km unna sentrum og øya er forbundet med fastlandet med Brønnøysundbrua. Den har et areal på 16,4 km² og 778 innbyggere (2001). På øya ligger den kjente fjellformasjonen Torghatten.

Torghatten er et populært turistmål hvor det i gjennomsnitt er omtrent 100 000 besøkende hvert år. Opp under Torghatten finnes en campingplass hvor turister kan leie hytter eller leie plass til campingvogner. Det finnes også en liten badeplass og en liten restaurant rett ved vannet. Tidligere var det en restaurant lengre unna badeplassen som ble hardt skadet i en storm. Mange turister fra blant annet Norge og Tyskland kommer til Torget.

Rett utenfor Torget er det mange små og store øyer og vær som man kan se fra Torghatthullet, blant annet Torværet og langt i det fjerne Sandværet. Mange av øyene eies privat og det er hus på noen få av øyene.

På Torget har det bodd folk i flere hundre år og derfor har det vært skole der. Det var en liten skole på 70-tallet som for mange år siden er lagt ned. Etter den ble lagt ned åpnet en ny og større skole, grendeskolen, som i dag bare brukes som grendehus og leies ut til fester og lignende.

For å komme seg fra sentrum og til Torget må man kjøre over en bro. Fra broen kan du se både de syv søstre og Torghatten.

Torget og Brønnøysund var et sted hvor flere tyske soldater kom under 2. Verdenskrig. Flere av de tyske soldatene bodde i værene rett utenfor Torget og på Torget under krigen.

Torghatten-ulykken var en flyulykke som inntraff den 6. mai 1988 da et norsk Widerøe-fly av typen Dash 7 (reg. LN-WFN) styrtet i Torghatten ved Brønnøysund under innflyving til Brønnøysund lufthavn, Brønnøy. Alle 36 ombord mistet livet, noe som gjør det til den dødligste ulykken med et Dash 7-fly.

Se også 
 Lekamøya

Kilder 
 Torghatten camping
 Torghatten og andre trollfjell

Øyer i Nordland
Brønnøys geografi
Tidligere fergesteder i Nordland
Bosetninger i Brønnøy
Artikler i sjøfart-prosjektet
Ramberg (Flakstad)

Ramberg er administrasjonssenteret i Flakstad kommune i Lofoten i Nordland. Ramberg ligger på Flakstadøya. På stedet Flakstad ved Ramberg ligger Flakstad kirke, som er bygget i 1780. Navnet Ramberg er satt sammen av ram (ramn/ravn) og berg, og betyr altså Ravneberget.
Siste soloppgang før mørketida er 8. desember og første soloppgang etter mørketida er 4. januar.

Eksterne lenker
 turliv.no - informasjon og bilder fra båthavna, Ramberg
 Ramberg Gjestegård
 Friisgaarden
 Skagen Camping
 Flakstad Taxi
 Flakstad kommune
 Vestlofoten info

Bosetninger i Flakstad
Fiskevær i Nordland
Oppeid

Oppeid er et tettsted og administrasjonssenteret i Hamarøy kommune i Nordland. Tettstedet har  innbyggere per 1. januar . Her ligger Knut Hamsun videregående skole. På Presteid øst i tettstedet ligger Hamsunsenteret.

På Oppeid ligger åsen Veten som er et yndet turmål og utsiktspunkt.

Referanser

Eksterne lenker
 Artikkel i Store norske leksikon

Tettsteder i Nordland
Bosetninger i Hamarøy
MIRC

mIRC er en IRC-klient for Microsoft Windows, og er kanskje den mest kjente IRC-klienten som finnes. Den første versjonen av mIRC kom ut i 1995.

Programmet kan lastes ned gratis og evalueres opptil 30 dager. Etter evalueringsperioden må programvaren registreres for videre bruk (prisen er 20 dollar), og må fornyes etter 3 år - eldre registreringer har livstid.

Ifølge mIRCs egen hjemmeside er det totalt passert 150 millioner nedlastinger.

mIRC er skrevet i C/C++. 

mIRC har et skriptspråk som heter «mIRC scripting language», uoffisielt kalt mSL.

Eksterne lenker

Scripter 
The Reactor Script (utgitt 2002, og forsatt under utvikling)

Proprietær programvare
IRC
Ole Asbjørn Ness

Ole Asbjørn Ness (født 1. januar 1974 i Oslo) er en norsk forfatter. 

Ness er utdannet siviløkonom fra Norges Handelshøyskole, og har studert filosofi i tillegg til forfatterstudiet ved Høgskolen i Telemark – Bø. 

Romanen Det er natt utkom i 2004. I 2011 ble han nominert til Ibsenprisen for teaterstykket FlavaLaden som gikk på Radioteatret 5. september 2010. I 2018 utga han romanen Aftenlandet. I mars 2021 utkom kriminalromanen Fem dager i mai..

Bibliografi 
 Det er natt – roman (2004) –  ISBN 82-05-33230-4 (innb.) og ISBN 82-05-33676-8 (heftet).
 Aftenlandet – roman (2018) –  ISBN 9788203363887.
Fem dager i mai - roman (2021)

Priser 
 Tarjei Vesaas' debutantpris 2004, for Det er natt

Referanser

Eksterne lenker 
 Ole Asbjørn Ness i NRK Forfatter
 Ole Asbjørn Ness i Aftenposten Alex

Vinnere av Tarjei Vesaas' debutantpris
Personer fra Oslo
Norske siviløkonomer fra NHH
Fødsler i 1974
Trude Marstein

Trude Marstein (født 18. april 1973 i Tønsberg) er en norsk forfatter og oversetter. Marstein har fullført forfatterstudiet ved Høgskolen i Telemark – Bø, og har i tillegg grunnfag i pedagogikk, psykologi og litteraturvitenskap fra Universitetet i Oslo. Hun debuterte i 1998 med prosatekstsamlingen Sterk sult, plutselig kvalme, som hun mottok Tarjei Vesaas' debutantpris for.

Hun er søster til redaksjonssjef Kari Marstein.

Bibliografi 
 Sterk sult, plutselig kvalme, roman (1998)
 Plutselig høre noen åpne en dør, roman (2000)
 Happy Birthday, barnebok (2002)
 Elin og Hans, roman (2002)
 Konstruksjon og inderlighet, essaysamling (2004)
 Byens ansikt – drama (2005) sammen med Aasne Linnestå, Rune Christiansen, Gunnar Wærness og John Erik Riley
 Gjøre godt, roman (2006)
 Ingenting å angre på, roman (2009)
 Hjem til meg, roman (2012)
Så mye hadde jeg, roman (2018)
Egne barn roman (2022)

Priser 
 Tarjei Vesaas' debutantpris 1998, for Sterk sult, plutselig kvalme
 Sult-prisen 2002
 Vestfolds Litteraturpris 2002
 Doblougprisen 2004
 Kritikerprisen 2006, for Gjøre godt
 PO Enquists pris 2007

Referanser

Kilder
Presentasjon av Trude Marstein i Forfatterkatalogen på Forfattersentrums nettsider

Eksterne lenker 
 
 
  Trude Marstein i NRK Forfatter
  Trude Marstein ved Vestfoldportalen

Norske romanforfattere
Norske barnebokforfattere
Vinnere av Tarjei Vesaas' debutantpris
Vinnere av Sult-prisen
Vinnere av Doblougprisen
Vinnere av Kritikerprisen
Personer fra tidligere Nøtterøy kommune
Personer fra Færder kommune
Fødsler i 1973
Norsk organisasjon for studiet av utenomjordisk intelligens

Norsk organisasjon for studiet av utenomjordisk intelligens (NETI) er en norsk forening som arbeider for informasjon rundt fenomenet uidentifiserte flygende objekt. 

Den ble grunnlagt 22. november 1997. Foreningens ståsted er at UFO-er er virkelige, ikke-jordiske romfartøy, og medlemmene arbeider for blant annet:
å finne svaret på UFO-gåten
økt forskning på området
økt informasjon om UFO-er i samfunnet

Eksterne lenker
 

Utenomjordisk
Organisasjoner etablert i 1997
Husøy

Husøy kan vise til flere steder i Norge:

Husøy (Tønsberg) – ei øy i Tønsberg kommune i Vestfold
Husøy (Karmøy) – et havneområde i Karmøy kommune i Rogaland
Husøy – et annet navn på øya Ytre Sula i Solund kommune i Sogn og Fjordane
Husøy (Træna) – administrasjonssenter i Træna kommune i Nordland
Husøy (Senja) – et tettsted i Lenvik kommune i Troms

Se også 
Husøya
Håndball-EM for menn

Håndball-EM arrangeres av European Handball Federation (EHF) og har vært arrangert annethvert år siden 1994.

Resultater

Medaljestatistikk

Se også
Håndball-VM for menn
Håndball-EM for kvinner

Eksterne lenker
 

 
Repeterende arrangementer etablert i 1994
Håndball-EM

Håndball-EM for både kvinner og menn arrangeres av European Handball Federation (EHF) og er arrangert annethvert år siden 1994. 

Det arrangeres:
Håndball-EM for menn
Håndball-EM for kvinner

Se også:
EM i beachhåndball
Janick Gers

Janick Robert Gers (født 27. januar 1957 i England) er en av tre gitarister i det britiske heavy metal-bandet Iron Maiden. Han tok over etter Adrian Smith i 1990 som kom tilbake i 2000 og debuterte på albumet No Prayer for the Dying, som ble utgitt samme år. 

Han har tidligere vært førstegitarist i bandet White Spirit, før han ble med i den gamle Deep Purple-vokalisten Ian Gillans band, Gillan. Etter Gillan spilte han for flere forskjellige artister, deriblant Fish og Marillion, før han i 1990 spilte gitar på Iron Maidens vokalist Bruce Dickinsons første soloalbum, Tattooed Millionaire. Det var mens han spilte inn dette albumet at han ble tilbudt jobben som arvtaker etter Adrian Smith.

Diskografi 
Med White Spirit
 White Spirit (1980)

Med Gillan
 Double Trouble (1981)
 Magic (1982)

Med Gogmagog
 I Will Be There (EP) (1985)

Med Fish
 Vigil in a Wilderness of Mirrors (1990)

Med Bruce Dickinson
 Tattooed Millionaire (1990)

Med Iron Maiden
 No Prayer for the Dying (1990)
 Fear of the Dark (1992)
 Live at Donington (1993, konsertalbum)
 A Real Live One (1993, konsertalbum)
 A Real Live Dead One (1993, konsertalbum)
 The X Factor (1995)
 Virtual XI (1998)
 Brave New World (2000)
 Rock in Rio (2001, konsertalbum)
 Dance of Death (2003)
 Death on the Road (2005, konsertalbum)
 A Matter of Life and Death (2006)
 Flight 666 (2008, konsertalbum)
 The Final Frontier (2010)
 The Book of Souls (2015)

Med Ian Gillan
 Gillan's Inn (2006)

Se også 
 Iron Maiden

Eksterne lenker  
 
 
 

Iron Maiden
Engelske gitarister
Heavy metal-musikere
Heavy metal-gitarister
Personer fra Hartlepool